  udmurt.ru Елена Скворцова Егитъёс кужымзэс мертазы олимпийской луисьтэм ӵошатсконъёсын но Россиын вӧлмем вожвылъяськонъёсын: армрестлигын, бызьылыса биатлонын, гозы кысканын, спортивной ориентированиеын но футболын. Удмуртие вожвылъяськыны вуизы 8 улосъёсысь командаос. Шаермылэсь данзэ утизы 5 вузъёслэн но 17 колледжъёслэн командаоссы. Ӵошатсконъёс ортчизы Ижысь тужгес устоосаз спортъя объектъёсын: капчи атлетикая манежын, "Динамо" стадионын. Колледжъёс пӧлын вормисе потӥз Новосибирскысь олимпийской резервъя училище, 2-тӥ луиз Ижысь Монтажной техникум, 3-тӥ интые кылиз Ижысь педколледж. Вузъёслэн командаоссы пӧлын вормиз Удмурт кун университет, 2-тӥ интые кылиз ИжГТУ, 3-тӥ луиз Санкт- Петербургысь кун унивеситет.  